

Szigetszentmiklós Város ÖNKORMÁNYZATA
Képviselő-testületének

17/2017. (VI.01.) ÖNKORMÁNYZATI rendelete

a partnerségi egyeztetés szabályairól

Szigetszentmiklós Város Önkormányzata Képviselő-testületének az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 29. §-ában meghatározott feladatkörében eljárva a következőket rendeli el:

**1. Általános rendelkezések**

**1. §** (1)E rendelet hatálya a Szigetszentmiklós Város közigazgatási területére készülő településfejlesztési koncepció, integrált településfejlesztési stratégia, településrendezési eszközök, településképi arculati kézikönyv és településképi rendelet készítésének és módosításának partnerségi egyeztetésére terjed ki.

(2) Az e rendeletben nem szabályozott kérdésekben a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet (a továbbiakban: Kormányrendelet.) rendelkezései irányadók.

**2. Partnerek meghatározása**

**2. §** A Szigetszentmiklós Város közigazgatási területére készülő fejlesztési dokumentumok, településrendezési eszközök és településképi dokumentumok készítése során a partnerségi egyeztetések résztvevői

a) a Szigetszentmiklós Város közigazgatási területén állandó lakhellyel, tartózkodási hellyel vagy ingatlantulajdonnal rendelkező természetes személyek,

b) a Szigetszentmiklós Város területén bejegyzett és működő civil szervezetek,

c) a Szigetszentmiklós Városban székhellyel, telephellyel, vagy ingatlantulajdonnal rendelkező gazdálkodó szervezetek,

d) a Szigetszentmiklós Városban működő elismert egyházak.

**3. A tájékoztatás módja és eszközei**

**3. §** (1) Az önkormányzat a településfejlesztési, településrendezési és településképi dokumentumainak készítéséhez és módosításához az értelmezéshez szükséges részletezettségű, és szükség esetén alátámasztó munkarészeket tartalmazó dokumentációt és tájékoztatást tesz közzé, az 1. mellékletben meghatározott módon és határidővel.

(2) Amennyiben a hirdetőtáblán történő elhelyezést a dokumentum terjedelme, formátuma nem teszi lehetővé, úgy a hirdetményben meg kell jelölni, hogy mely időpontokban és hol van lehetőség a dokumentumokba történő betekintésre.

(3) A lakossági fórum összehívására és lebonyolítására az e rendeletben foglalt eltérésekkel Szigetszentmiklós Város Önkormányzata Képviselő-testületének a szervezeti és működési szabályzatról szóló 19/2014. (XI.06.) önkormányzati rendeletében foglalt rendelkezéseket kell alkalmazni.

(4) A lakossági fórum tartásáról szóló tájékoztatót legalább annak időpontját megelőző 8 nappal korábban közzé kell tenni. A fórumra valamennyi, a 2. melléklet szerinti adatlapot benyújtó partnert meg kell hívni.

(5) Az önkormányzat a partnerek tájékoztatásának elősegítésére a www.szigetszentmiklós.hu honlapon a partnerségi egyeztetés során keletkező dokumentációt közzé teszi.

**4. §** (1) A partnerségi egyeztetés a rendelet 1. számú melléklete szerinti előzetes tájékoztató és munkaközi tájékoztató szakaszból áll.

(2) Az előzetes tájékoztatónak tartalmaznia kell:

a) a rendezés alá vont területet beazonosítható meghatározását,

b) ismertetni kell a rendezés célját és várható hatását,

c) a partnerek észrevételeinek benyújtására nyitva álló határidőt és

d) a postacímet, elektronikus levélcímet, ahova az észrevételeiket megküldhetik.

(3) Munkaközi tájékoztatónak tartalmaznia kell:

a) az elkészült dokumentum tervezet,

b) a partnerek észrevételeinek benyújtására nyitva álló határidőt és

c) a postacímet, elektronikus levélcímet, ahova az észrevételeiket megküldhetik.

**4. A vélemények kezelése, dokumentálása, nyilvántartása**

**5. §** (1)A partnerek észrevételt, javaslatotKormányrendelet 29/A. § (4) bekezdésében meghatározott időpontig, a honlapról letölthető, illetve Szigetszentmiklós Város Polgármesteri Hivatalának (továbbiakban. Polgármesteri Hivatal) főépítészénél átvehető, 2. melléklet szerinti partneri adatlap felhasználásával tehetnek,

a) szóban kizárólag a lakossági fórumon, amelyről jegyzőkönyv készül,

b) írásban a főépítésznek címezve,

c) elektronikus úton az egyeztetési eljárásról szóló tájékoztatóban feltüntetett email címre történő megküldéssel.

(2) Írásos vagy elektronikus úton benyújtott észrevétel javaslathoz csatolni kell 2. melléklet szerinti partneri adatlapot.

(3) Az aláírt partneri adatlapon meg kell jelölni a véleményezési eljárás tárgyát, a jogosultságot, a partner nevét, képviselőjét, címét/székhelyét, e-mail címét (ha van) és telefonszámát (ha van), (a továbbiakban együtt: pontos adatok). Ezen adatok megadása szükséges az érintett részéről abban az esetben is, ha a lakossági fórumon tesznek javaslatot.

(4) A rendelet 1. melléklete szerinti eljárási szakaszhoz tartozó hirdetményben meghatározott határidőn belül a partneri adatlapon bejelentkezett partnerek tekinthetők érintett résztvevőnek. A nem partneri adatlapon, vagy nem pontos adatokkal, vagy határidőn kívül beérkezett véleményeket, észrevételeket, javaslatokat figyelmen kívül kell hagyni.

**6.§** (1) A partnerektől beérkezett véleményeket a főépítész nyilvántartásba veszi, összegzi és az iratkezelés általános szabályainak megfelelően az ügyiratban megőrzi.

(2) A (1) bekezdés szenti nyilvántartásnak tartalmaznia kell:

a) a véleményező, javaslattevő nevét, továbbá lakhelyét, székhelyét, vagy telephelyét,

b) a vélemény, javaslat rövid tartalmát,

c) annak megjelölését, hogy a vélemény, javaslat előzetes vagy munkaközi tájékoztatás során érkezett-e,

d) a véleményt, javaslatot elfogadó vagy elutasító képviselő-testületi határozat számát

(3)A vélemények benyújtására nyitva álló határidő lejártát követően 10 munkanapon belül továbbítja a fejlesztési dokumentum, vagy a településrendezési eszköz készítésével megbízott tervezőnek, aki azokról szakmai véleményt ad.

**7. §** A tervező a véleményekkel, javaslatokkal kapcsolatos szakmai véleményt - a településtervezési szerződésben megállapított határidőn belül– megküldi az önkormányzat részére, a főépítésznek címezve.

**8. §** A szakmai javaslatok alapján a főépítész a vélemények, javaslatok elfogadására vonatkozó döntés-tervezetet készít. A véleményeket, az elfogadásra nem javasolt véleményeket és azok indokolását, valamint a vélemények alapján a tervezetben tett módosításokat a polgármester a Képviselő-testület ülésén ismerteti. A vélemények elfogadásáról a Képviselő-testület dönt.

**9. §** A partnerségi egyeztetést lezáró - elfogadást vagy elutasítást tartalmazó – Képviselő-testület által hozott határozatot

a) közzéteszi a hivatal hirdetőtábláján,

b) feltölti a honlap külön tárhelyére,

c) elhelyezi az ügyiratban,

 d) intézkedik az elfogadott véleményeknek a dokumentációban történő átvezetéséről,

 e) tájékoztatást küld a partnereknek.

**5. Záró rendelkezések**

**10. §** Ez a rendelet a kihirdetését követő napon lép hatályba.

**11. §** A rendelet rendelkezéseit a hatályba lépését követően indult eljárásokra, Kormányrendelettel összhangban kell alkalmazni.

**12. §** Hatályát veszti Szigetszentmiklós Város Önkormányzata Képviselő-testületének a partnerségi egyeztetés szabályairól szóló a 15/2013. (III.28.) számú önkormányzati rendelete.

|  |  |
| --- | --- |
| **dr. Matus-Borók Dóra** jegyző | **Szabó József**polgármester |

ZÁRADÉK

Szigetszentmiklós Város Önkormányzatának Képviselő-testülete ezen rendeletét 2017. május 31. napján tartott ülésén alkotta, 2017. június 1. napján kihirdetésre került.

dr. Matus-Borók Dóra

jegyző

**1. melléklet a 17/2017. (VI.01.) önkormányzati rendelethez**

|  |
| --- |
| **Partnerségi egyeztetés szükségessége, tájékoztatás módja**a 314/2012. (XI. 8.) Korm. rendelet 29/A. § szerint |
|  | **Előzetes tájékoztató****szakasz** | **Munkaközi tájékoztató szakasz****(elkészült tervezettel kapcsolatos javaslatok, észrevételek)** |
| Koncepció | készítése | teljeskörű tájékoztatás | teljeskörű tájékoztatás |
| módosítása  | - | a) vagy c) |
| Stratégia | készítése | teljeskörű tájékoztatás | teljeskörű tájékoztatás |
| módosítása | - | a) vagy c) |
| Településrendezési eszköz  | Teljes eljárás szerint  | készítése  | teljeskörű tájékoztatás | véleményezési szakaszban teljeskörűen |
| módosítása  | teljeskörű tájékoztatás | véleményezési szakaszban teljeskörűen |
| Egyszerűsített eljárás szerint  | készítése  |  | véleményezési szakaszban teljeskörűen |
| módosítása |  | véleményezési szakaszban teljeskörűen |
| Tárgyalásos eljárás szerint (nemzetgazd. szempontból v. Képviselő-testület által kiemelt helyen) | készítése  |  | végső véleményezési szakasz előtt teljeskörűen |
| módosítása  |  | végső véleményezési szakasz előtt teljeskörűen |
| Tárgyalásos eljárás szerint (Kormány által kihirdetett veszélyhelyzet esetén)  | készítése |  | a) vagy c) |
| módosítása  |  | a) vagy c) |
| Állami főépítészi eljárás szerint  | készítése  | - | - |
| módosítása  |  | záró vélemény megkérése előtt, a) vagy c) |
| Település-képi eszköz | Településképi rendelet  | készítése  | teljeskörű tájékoztatás | teljeskörű tájékoztatás |
| módosítása  | teljeskörű tájékoztatás | teljeskörű tájékoztatás |
| Arculati Kézikönyv  | készítése  | teljeskörű tájékoztatás | teljeskörű tájékoztatás |
| módosítása  | teljeskörű tájékoztatás | teljeskörű tájékoztatás |
| Teljeskörű tájékoztatás: a) Polgármesteri hivatalban elhelyezett hirdetőfelületen b) helyi lapban c) önkormányzati honlapon d) lakossági fórumon (min. 8 nappal előtte meg kell hirdetni a), b) és c) felületen) | Határidő az észrevétel, javaslat megtételére: - Teljeskörű tájékoztatás esetén: lakossági fórumtól számított 8 napon belül - Ha nincs lakossági fórum: a) vagy c) szerinti közzétételtől számított 8 napon belül |

**2. melléklet a 17/2017. (VI.01.) önkormányzati rendelethez**

**PARTNERI ADATLAP**

A fejlesztési és rendezési eszközök készítésével, módosításával összefüggő partnerségi egyeztetésben való részvételhez

Alulírott,

|  |  |
| --- | --- |
| Név/Megnevezés:  |  |
| Képviseletre jogosult személy:  |  |
| Lakcím/Székhely:  |  |
| E-mail cím:  |  |
| Telefonszám:  |  |

mint

* Szigetszentmiklós közigazgatási területén, az adott fejlesztési és rendezési eszközök tervezésével érintett településrészen állandó **lakhellyel, tartózkodási hellyel, illetve ingatlantulajdonnal rendelkező természetes személy**
* Szigetszentmiklós közigazgatási területén, az adott fejlesztési és rendezési eszközök tervezésével érintett településrészen székhellyel, telephellyel illetve ingatlantulajdonnal rendelkező **gazdálkodó szervezet**
* Szigetszentmiklósonműködő **civil szervezet**
* Szigetszentmiklóson működő elismert **egyház**

a Szigetszentmiklós Város Önkormányzata által készítendő …………………………………………

megnevezésű dokumentum partnerségi egyeztetési eljárásának jelen

* előzetes tájékoztatási szakaszában
* véleményezési szakaszában

a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet és a településfejlesztési koncepció, az integrált településfejlesztési stratégia, településrendezési eszközök, a településképi arculati kézikönyv és a településképi rendelet partnerségi egyeztetés szabályairól szóló ……/2017. (…….) sz. önkormányzati rendeletben foglaltak szerint az alábbi véleménnyel, javaslattal, észrevétellel kívánok élni:

Az eljárás további szakaszaiban

* részt kívánok venni.
* nem kívánok részt venni.

Szigetszentmiklós, 20…………………..hó………nap

……………………………

aláírás

A kitöltött, aláírt adatlapot kérjük, hogy jutassa el az alábbi címek valamelyikére:

Postacím: Szigetszentmiklós Város Polgármesteri Hivatal Településrendezési és Építéshatósági Osztály (2310 Szigetszentmiklós, Losonczi utca 1. )

E-mail cím: -----------------------------------